Nariadenie Komisie (ES) č. 1142/2003
z 27. júna 2003,
ktorým sa mení a dopĺňa nariadenie (ES) č. 2125/95, pokiaľ ide o colnú kvótu na konzervované huby rodu Agaricus pridelenú Bulharsku
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2201/96 z 28. októbra 1996 o spoločnej organizácií trhu s výrobkami z ovocia a zeleniny [1], naposledy zmenené a doplnené nariadením Komisie (ES) č. 453/2002 [2], najmä na jeho článok 15 ods. 1,
keďže:
(1) Nariadenie Komisie (ES) č. 2125/95 [3], naposledy zmenené a doplnené nariadením (ES) č. 225/2003 [4], otvorilo a stanovilo správu colných kvót na konzervované huby.
(2) Rozhodnutie Rady 2003/286/ES z 8. apríla 2003 o uzavretí protokolu, ktorým sa upravujú obchodné aspekty Európskej dohody o pridružení medzi Európskymi spoločenstvami a ich členskými štátmi na strane jednej a Bulharskou republikou na strane druhej s cieľom zohľadniť výsledok rozhovorov medzi stranami o nových spoločných koncesiách [5], schválilo dojednania na dovoz do spoločenstva uplatniteľné na určité poľnohospodárske výrobky s pôvodom v Bulharsku.
(3) Tieto dojednania nadobudli účinnosť 1. júna 2003.
(4) Pridelenie kvót na konzervované huby rodu Agaricus, na ktoré sa vzťahujú číselné kódy KN 07115100, 20031020 a 20031030 s pôvodom v Bulharsku stanovené v prílohe I k nariadeniu (ES) č. 2125/95, by sa malo príslušne zmeniť a doplniť.
(5) Nariadenie (ES) č. 2125/95 by sa malo preto príslušne zmeniť a doplniť.
(6) Opatrenia stanovené v tomto nariadení sú v súlade so stanoviskom Riadiaceho výboru pre výrobky z ovocia a zeleniny,
PRIJALA TOTO NARIADENIE:
Článok 1
Článok 1 nariadenia (ES) č. 2125/95 sa nahrádza týmto textom:
"Článok 1
1. Colné kvóty na konzervované huby rodu Agaricus, na ktoré sa vzťahujú číselné znaky KN 07115100, 20031020 a 20031030, uvedené v prílohe I, sa otvoria za podmienok stanovených v tomto nariadení.
2. Sadzba uplatniteľnej dane je 12 % ad valorem v prípade výrobkov, na ktoré sa vzťahuje číselný znak KN 07115100 (séria č. 09.4062) a 23 % v prípade výrobkov, na ktoré sa vzťahujú číselné znaky KN 20031020 a 20031030 (séria č. 09.4063). Avšak jednotná daň 8,4 % sa uplatní v prípade horeuvedených výrobkov s pôvodom v Rumunsku (séria č. 09.4726) a žiadne clo sa neuplatní v prípade horeuvedených výrobkov s pôvodom v Bulharsku (séria č. 09.4725)."
Článok 2
Príloha I k nariadeniu (ES) č. 2125/95 sa nahrádza textom v prílohe k tomuto nariadeniu.
Článok 3
Toto nariadenie nadobúda účinnosť tretí deň po jeho uverejnení v Úradnom vestníku Európskej únie.
Bude sa uplatňovať od 1. júna 2003.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 27. júna 2003